text: Føroyar lesa hava verið á gátt í Kvinnuhúsinum. Endamálið var at lata Kvinnuhúsinum eitt úrval av bókum til kvinnur og børn, sum gista á Kvinnuhúsinum.
text: #000000
text: Kvinnuhúsið hýsir á hvørjum ári umleið 12 kvinnum og 11 børnum, sum kunnu vera búgvandi upp til seks mánaðir. Tí hevur Føroyar lesa gjørt av at lata Kvinnuhúsinum eitt úrval av bókum at stytta sær um stundir við. Hóast Kvinnuhúsið fær nógva hjálp frá hjálparfelagsskapum og stovnum, kemur tað væl við at bókahillarnar fáa eina innspræning av nýggjum og viðkomandi bókum.
text: #000001
text: - Vit eru fegin um alla ta hjálp, vit fáa. Í seinastuni hava vit tó saknað nýggjari og meira viðkomandi bøkur til kvinnur og børn, ið gista hjá okkum. Tí koma hesar bøkurnar sera væl við, og tær eru væl móttiknar. Serliga væl umtókt er myndabókin Mín fyrsti bóndagarður, sigur Frida Jóanesarson Dam, ráðgevi í Kvinnuhúsinum.
text: #000002
text: Les eisini: Bøkur til barnadeildina
text: #000003
text: - Tey størru børnini sita ofta og lesa sjálvi, men vit starvsfólk lesa eisini saman við teimum smáu. Okkara uppgáva er at vera saman við mammuni um børnini. Og her kann bókin vera ein stór hjálp til at skapa samband við børnini. Og so er tað at lesa eisini týdningarmikið fyri at venja orð og at seta orð á myndir.
text: #000005
text: Tað er ikki ein sjálvfylgja, at børnini hava góðar førleikar í føroyskum, tí ein partur av kvinnunum, ið leita sær hjálp á Kvinnuhúsinum, eru útlendskar kvinnur. Tí er bókapakkin frá Føroyar lesa samansettur av bókum til fleiri aldursbólkar. Til børnini er eitt úrval av myndabøkum og søgum til børn, sum kunnu tillagast aldri og málførleika. Til kvinnurnar eru skaldsøgur og bindibøkur at finna í bókapakkanum.
text: #000006
text: Les eisini: Lesið við børnunum
text: #000007
text: - Tíðin kann fella teimum long, meðan tær búgva á Kvinnuhúsinum og bíða eftir at finna annan bústað, og tann tíðin fer ofta við at lesa bløð og bøkur. Tí er gott við einum størri úrvali at bókum at velja í.
text: #000008
text: Á Kvinnuhúsinum starvast trý starvsfólk í føstum starvi. Harumframt eru 35 sjálvbodnar kvinnur knýttar at Kvinnuhúsinum.
text: #000010
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000011
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000012
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000013